Sekolah Kebangsaan Keting

Sekolah Kebangsaan Keting atau nama ringkasnya SK Keting, merupakan sebuah Sekolah kebangsaan yang terletak di Kampung Keting.

Pada 2009, Sekolah Kebangsaan Keting memiliki 157 pelajar lelaki dan 147 pelajar perempuan, menjadikan jumlah keseluruhan murid seramai 304 orang. Ia mempunyai seramai 26 orang guru.2009

Sejarah 
Sekolah Kebangsaan Keting diasaskan
pada 17 Mei 1946 oleh Encik Mohd. Nor bin 
Haji Musa dengan keramaian 15 orang murid. Pada asalnya, sekolah ini
merupakan sebuah sekolah agama yang beroperasi 3 kali seminggu. Pada tahun 1947
telah berlaku satu perselisihan faham yang menyebabkan sekolah ini ditutup dan
dibuka semula pada tahun 1948 oleh Syaikh Ahmad. Apabila beliau meninggal
dunia, pengurusan sekolah ini telah diambil alih oleh Encik Mohd. Nor bin Haji
Musa pada 4 September 1949 dengan 60 orang murid dan 2 orang tenaga pengajar.

Pada tahun 1959, sekolah ini telah diberi bantuan kerajaan dan dikenali
sebagai Sekolah Rakyat. Pada tahun 1960, sekolah ini dikendalikan oleh 7 orang
tenaga pengajar dengan Mohd. Nor bin Haji Musa dilantik sebagai Guru Besar.
Pada 17 Mei 1969, sekolah ini telah diambil alih sepenuhnya oleh kerajaan
dimana bangunannya  mengandungi 6 buah
bilik darjah, sebuah bilik guru dan sebuah bilik Guru Besar. Tenaga pengajar
pada masa itu seramai 6 orang. Kerajaan telah membina bangunan tambahan 2
tingkat dan sebuah kantin pada tahun 1978. Pada tahun 1989 sebuah lagi bangunan
didirikan yang mengandungi 6 buah bilik darjah.

Sehingga kini Sekolah Kebangsaan Keting mempunyai sebuah bangunan 3
tingkat, sebuah bangunan 4 tingkat, sebuah bangunan 2 tingkat, 2 buah bangunan
setingkat sebuah bangunan Pra Sekolah, sebuah bangunan Makmal Komputer, sebuah
musalla, sebuah kantin dan sebuah bengkel Kemahiran Hidup.



Pencapaian 
Dari segi pencapaian akademik pula sekolah ini telah menghasilkan
pencapaian yang cemerlang dalam UPSR dimana yang terkini bagi Ujian Pencapaian
Sekolah Rendah (UPSR) 2012 seramai 10 orang pelajar telah memperolehi
pencapaian 5A dan 11 orang pelajar memperolehi 4A . Pencapaian Peratus Am
adalah 68.42% dengan gred purata sekolah 1.88.

Alamat
Sekolah Kebangsaan Keting
Kampung Keting 
16390, Bachok
Kelantan, Malaysia
Telefon =  6097531700
Fax       = 6097531700

Pautan luar 
 
 
https://www.facebook.com/sekkebketing.bachok
Keting
Keting